STA บวก 3% รับราคายางนิวไฮรอบ 9 ปี โบรกเชียร์ซื้อเป้า 31 บ. อัพไซด์สูง 17%
STA บวก 3% รับราคายางนิวไฮรอบ 9 ปี โบรกเชียร์ซื้อเป้า 31 บ. อัพไซด์สูง 17% โดย ณ เวลา 10:52 น. อยู่ที่ 26.75 บาท บวก 0.75 บาท
STA บวก 3% รับราคายางนิวไฮรอบ 9 ปี โบรกเชียร์ซื้อเป้า 31 บ. อัพไซด์สูง 17% โดย ณ เวลา 10:52 น. อยู่ที่ 26.75 บาท บวก 0.75 บาท
15 มี.ค. 2565

ผู้สื่อข่าวรายงานว่า  วันนี้(15 มี.ค.2565) ราคาหุ้นหุ้นบริษัท ศรีตรังแอโกรอินดัสทรี จำกัด (มหาชน) หรือ STA ณ เวลา 10:52 น. อยู่ที่ 26.75 บาท บวก 0.75 บาท หรือ 2.88% สูงสุดที่ 27.00 บาท ต่ำสุดที่ 26.25 บาท ด้วยมูลค่าซื้อขาย 157.12 ล้านบาท

ด้านนายเบญจพล สุทธิ์วนิช ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.เอเชีย เวลท์ ระบุในบทวิเคราะห์ (14 มี.ค.65) ว่า ราคาหุ้นยางพาราที่ปรับตัวขึ้น คาดมาจากราคาผลิตภัณฑ์ยางพารายังคงทำสถิติ New high ต่อเนื่อง
โดยน้ำยางดิบอยู่ที่ 73 บาทต่อกิโลกรัม (สูงสุดในรอบ 9 ปี) ส่วนราคายางแผ่นรมควันชั้น 3 อยู่ที่ 67.70 บาทต่อกิโลกรัม และยางก้อนถ้วย อยู่ที่ 51.50 บาทต่อกิโลกรัม สูงกว่าราคาประกันรายได้เกษตรกรชาวสวนยาง เฟส 3 (โครงการประกันรายได้ที่มีการกำหนดจะสิ้นสุดในเดือน มี.ค.65)
ขณะที่ราคายางแผ่นดิบเคลื่อนอยู่ในกรอบ 61-63 บาทต่อกิโลกรัม แต่ถือว่าเป็นระดับราคาที่สูงกว่าราคาประกันรายได้ที่กำหนดไว้ที่ 60 บาทต่อกิโลกรัม
ทั้งนี้ การปรับขึ้นของราคาผลิตภัณฑ์ยาง เป็นไปตามทิศทางราคา Commodity โดยเฉพาะราคาน้ำมันดิบในตลาดโลกที่ปรับเพิ่ม โดยก่อนหน้านี้สัญญาน้ำมันดิบ WTI ส่งมอบเดือน เม.ย. ขึ้นไปทำจุดสูงสุดที่ 133.46 เหรียญต่อบาร์เรล (4 มี.ค.) ขณะที่ปี 65 สัญญาน้ำมันดิบ WTI ปรับเพิ่ม 44.2% YTD
แนะซื้อหุ้น STA เนื่องจากราคายังมีอัพไซต์ถึง 17% จากราคาเป้าหมายที่ให้ไว้ที่ 31 บาท